ระเบียบกระทรวงสาธารณสุขระเบียบกระทรวงสาธารณสุขว่าด้วยการเก็บรักษายาเสพติดให้โทษของกลางพ.ศ. ๒๕๔๑ โดยที่เป็นการสมควรปรับปรุงแก้ไขระเบียบกระทรวงสาธารณสุขว่าด้วยการเก็บรักษายาเสพติดให้โทษของกลาง พ.ศ. ๒๕๒๘ และระเบียบกระทรวงสาธารณสุขว่าด้วยการเก็บรักษายาเสพติดให้โทษของกลาง (ฉบับที่ ๒) พ.ศ. ๒๕๓๒ให้เหมาะสมกับสภาวะการณ์ในปัจจุบัน และให้สอดคล้องกับกฎหมายว่าด้วยยาเสพติดให้โทษกับระเบียบสำนักนายกรัฐมนตรี ว่าด้วยการจับยึดและตรวจพิสูจน์ยาเสพติดและคำสั่งสำนักนายกรัฐมนตรีว่าด้วยการแต่งตั้งคณะกรรมการป้องกันและปราบปรามยาเสพติดระดับจังหวัดกระทรวงสาธารณสุข จึงวางระเบียบไว้ ดังนี้หมวด๑บททั่วไป ข้อ ๑ ระเบียบนี้เรียกว่าระเบียบกระทรวงสาธารณสุข ว่าด้วยการเก็บรักษายาเสพติดให้โทษของกลาง พ.ศ. ๒๕๔๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกระทรวงสาธารณสุขว่าด้วยการเก็บรักษายาเสพติดให้โทษของกลาง พ.ศ. ๒๕๒๘(๒) ระเบียบกระทรวงสาธารณสุขว่าด้วยการเก็บรักษายาเสพติดให้โทษของกลาง (ฉบับที่ ๒) พ.ศ. ๒๕๓๒บรรดาระเบียบ ข้อบังคับ ข้อกำหนดหรือกฎอื่นที่มีกำหนดไว้แล้วในระเบียบนี้หรือซึ่งขัดหรือแย้งกับข้อความแห่งระเบียบนี้ให้ใช้ระเบียบนี้แทนข้อ ๔ ในระเบียบนี้ยาเสพติดให้โทษของกลาง หมายความว่ายาเสพติดให้โทษที่มีผู้ส่งมอบให้กระทรวงสาธารณสุข หรือที่ศาลสั่งริบ หรือยึดไว้แล้วตกเป็นของกระทรวงสาธารณสุขตามกฎหมายว่าด้วยยาเสพติดให้โทษคณะกรรมการกลาง หมายความว่าคณะกรรมการกลางตามที่กำหนดไว้ในระเบียบนี้คณะกรรมการระดับจังหวัด หมายความว่าคณะกรรมการที่มีอำนาจหน้าที่รับผิดชอบเกี่ยวกับยาเสพติดให้โทษของกลางที่อยู่ในความรับผิดชอบของจังหวัดข้อ ๕ให้ปลัดกระทรวงสาธารณสุขเป็นผู้รักษาการตามระเบียบนี้และให้มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด๒คณะกรรมการกลางและคณะกรรมการระดับจังหวัด ข้อ ๖ ให้มีคณะกรรมการกลาง ประกอบด้วยเลขาธิการคณะกรรมการอาหารและยาเป็นประธาน และผู้แทนสำนักงาน ป.ป.ส. ผู้แทนกรมตำรวจผู้แทนสำนักงานอัยการสูงสุด ผู้แทนกรมวิทยาศาสตร์การแพทย์ ผู้แทนกรมการแพทย์ผู้แทนกรมสุขภาพจิต เป็นกรรมการโดยตำแหน่งกับกรรมการอื่น ๆที่กระทรวงสาธารณสุขแต่งตั้งไม่เกินห้าคนเป็นกรรมการให้ผู้อำนวยการกองควบคุมวัตถุเสพติดเป็นกรรมการและเลขานุการข้อ ๗ ให้คณะกรรมการระดับจังหวัดรับผิดชอบเกี่ยวกับยาเสพติดให้โทษของกลางที่อยู่ในความรับผิดชอบของจังหวัดมีองค์ประกอบตามคำสั่งสำนักนายกรัฐมนตรีเกี่ยวกับการแต่งตั้งคณะกรรมการป้องกันและปราบปรามยาเสพติดระดับจังหวัดเป็นกรรมการข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมถ้าประธานกรรมการไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้คณะกรรมการกลางมีหน้าที่ให้คำแนะนำหรือความเห็นเกี่ยวกับ(๑) การนำยาเสพติดให้โทษของกลางไปใช้ประโยชน์(๒) การจำหน่ายยาเสพติดให้โทษของกลาง(๓) การทำลายยาเสพติดให้โทษของกลาง(๔) การอื่นที่กำหนดไว้ในระเบียบนี้หรือตามที่รัฐมนตรีว่าการกระทรวงสาธารณสุขหรือปลัดกระทรวงสาธารณสุขมอบหมายข้อ ๑๐ให้คณะกรรมการระดับจังหวัดมีอำนาจหน้าที่เกี่ยวกับ(๑)รับผิดชอบในการเก็บรักษายาเสพติดให้โทษของกลางที่อยู่ในความรับผิดชอบของจังหวัด(๒) พิจารณาหรือรับผิดชอบการทำลายยาเสพติดให้โทษของกลาง(๓) แต่งตั้งคณะอนุกรรมการและคณะทำงานตามความจำเป็น(๔) พิจารณาหรือดำเนินการอื่น ๆ ตามที่กำหนดไว้ในระเบียบนี้หรือตามที่กระทรวงสาธารณสุขมอบหมายหมวด๓การตรวจรับและการเก็บรักษายาเสพติดให้โทษของกลางส่วนที่ ๑การตรวจรับ ข้อ ๑๑ให้มีคณะกรรมการตรวจรับยาเสพติดให้โทษของกลางประกอบด้วยผู้ที่เลขาธิการคณะกรรมการอาหารและยาหรือผู้ว่าราชการจังหวัดแต่งตั้งโดยความเห็นชอบของคณะกรรมการกลางหรือคณะกรรมการระดับจังหวัด แล้วแต่กรณี ไม่น้อยกว่าสามคน เป็นกรรมการข้อ ๑๒ ในระดับจังหวัดให้คณะกรรมการระดับจังหวัดกำหนดสถานที่ตรวจรับและจัดตั้งคลังเก็บรักษายาเสพติดให้โทษของกลางตามความจำเป็นและเหมาะสมข้อ ๑๓ให้คณะกรรมการตรวจรับยาเสพติดให้โทษของกลาง มีหน้าที่(๑) ตรวจรับแล้วเก็บรักษายาเสพติดให้โทษของกลาง(๒) จัดทำบัญชีรายละเอียดแสดงการตรวจรับยาเสพติดให้โทษของกลางตามแบบ๑ แนบท้ายระเบียบนี้(๓) จัดทำหลักฐานการรับหรือส่งมอบยาเสพติดให้โทษของกลาง(๔) เก็บรักษากุญแจคลังยาเสพติดให้โทษของกลางตามหลักเกณฑ์วิธีการและเงื่อนไขที่เลขาธิการคณะกรรมการอาหารและยาหรือผู้ว่าราชการจังหวัดแล้วแต่กรณีกำหนด(๕) การอื่นที่กำหนดไว้ในระเบียบนี้หรือตามที่คณะกรรมการกลางหรือคณะกรรมการระดับจังหวัดมอบหมายข้อ ๑๔ การตรวจรับยาเสพติดให้โทษของกลางให้คณะกรรมการตรวจรับยาเสพติดให้โทษของกลางตรวจเอกสารดังนี้ก่อนตรวจรับ(๑) สำเนารายงานการตรวจพิสูจน์จากต้นเรื่อง(๒) สำเนาหนังสือนำส่งตรวจพิสูจน์จากหน่วยงานนำส่งตรวจพิสูจน์(๓)บัญชียาเสพติดให้โทษของกลางตามแบบที่คณะกรรมการกลางกำหนดข้อ ๑๕ยาเสพติดให้โทษของกลางที่จัดเป็นยาเสพติดให้โทษในประเภท ๔ หรือในประเภท ๕เมื่อได้มีการตรวจพิสูจน์ตามระเบียบสำนักนายกรัฐมนตรีว่าด้วยการ จับ ยึด และตรวจพิสูจน์ยาเสพติดแล้วให้หน่วยงานที่เก็บรักษา สำนักงาน ป.ป.ส. สำนักงานคณะกรรมการอาหารและยาหรือจังหวัดพิจารณาทำลายหรือนำไปใช้ประโยชน์ได้ส่วนที่ ๒การเก็บรักษา ข้อ ๑๖ในส่วนกลางให้เก็บรักษายาเสพติดให้โทษของกลางไว้ที่คลังยาเสพติดให้โทษของกลางกองควบคุมวัตถุเสพติด สำนักงานคณะกรรมการอาหารและยาข้อ ๑๗ในระดับจังหวัดให้เก็บรักษายาเสพติดให้โทษของกลางไว้ที่คลังเก็บรักษายาเสพติดให้โทษของกลางณ สถานที่ที่คณะกรรมการระดับจังหวัดกำหนดข้อ ๑๘ ในการเก็บรักษายาเสพติดให้โทษของกลางให้คณะกรรมการตรวจรับยาเสพติดให้โทษของกลางจัดทำเครื่องหมาย รหัส ลำดับที่หรือหลักฐานอย่างถาวรไว้บนหีบห่อหรือภาชนะบรรจุยาเสพติดให้โทษของกลางเพื่อสะดวกในการตรวจสอบข้อ ๑๙การเปิดคลังเก็บรักษายาเสพติดให้โทษของกลางเพื่อตรวจรับการเก็บรักษาการจำหน่าย และการทำลายหรือเพื่อการอื่นใดในราชการ จะต้องได้รับอนุญาตเป็นลายลักษณ์อักษรจากเลขาธิการคณะกรรมการอาหารและยาหรือผู้ว่าราชการจังหวัดก่อนแล้วแต่กรณีเมื่อได้รับอนุญาตจากเลขาธิการคณะกรรมการอาหารและยาหรือผู้ว่าราชการจังหวัดตามวรรคก่อนแล้วให้คณะกรรมการตรวจรับยาเสพติดให้โทษของกลางดำเนินการให้เป็นไปตามข้อ ๑๓หมวด๔การใช้ประโยชน์หรือจำหน่าย ข้อ ๒๐ยาเสพติดให้โทษของกลางที่อยู่ในความรับผิดชอบของสำนักงานคณะกรรมการอาหารและยาที่สามารถนำไปใช้ประโยชน์ในราชการหรือจำหน่ายได้ให้สำนักงานคณะกรรมการอาหารและยาโดยความเห็นชอบของคณะกรรมการกลางขออนุมัติกระทรวงสาธารณสุขเพื่อใช้ประโยชน์ในราชการหรือจำหน่ายตามที่เห็นสมควรข้อ ๒๑ยาเสพติดให้โทษของกลางที่อยู่ในความรับผิดชอบของจังหวัดที่สามารถนำไปใช้ประโยชน์ในราชการได้ให้จังหวัดโดยความเห็นชอบของคณะกรรมการระดับจังหวัดเสนอกรรมการกลางเพื่อให้ความเห็นต่อกระทรวงสาธารณสุขในการพิจารณาอนุมัติตามที่เห็นสมควรหมวด๕การทำลาย ข้อ ๒๒ยาเสพติดให้โทษของกลางที่ไม่สามารถนำไปใช้ประโยชน์หรือจำหน่ายได้ตามความในหมวด ๔ ให้สำนักงานคณะกรรมการอาหารและยาโดยความเห็นชอบของคณะกรรมการกลางดำเนินการทำลาย โดยระบุวิธีทำลายไว้อย่างชัดแจ้งการทำลายยาเสพติดให้โทษของกลางให้สำนักงานคณะกรรมการอาหารและยาดำเนินการทำลายตามระเบียบนี้อย่างน้อยปีละ ๑ ครั้งหรือตามที่คณะกรรมการกลางมอบหมายข้อ ๒๓ในระดับจังหวัดยาเสพติดให้โทษของกลางที่ไม่สามารถนำไปใช้ประโยชน์หรือจำหน่ายได้ให้คณะกรรมการระดับจังหวัดแต่งตั้งคณะทำงานทำลายยาเสพติดให้โทษของกลางโดยระบุวิธีทำลายไว้อย่างชัดแจ้งการทำลายยาเสพติดให้โทษของกลางให้หน่วยงานที่รับผิดชอบเกี่ยวกับการเก็บรักษายาเสพติดให้โทษของกลางดำเนินการทำลายตามระเบียบนี้อย่างน้อยปีละ๑ ครั้ง หรือตามที่คณะกรรมการระดับจังหวัดมอบหมายข้อ ๒๔การทำลายยาเสพติดให้โทษของกลางให้ดำเนินการ ดังนี้(๑)ในส่วนกลางให้กองควบคุมวัตถุเสพติดเสนอขออนุมัติทำลายยาเสพติดให้โทษของกลาง ให้สำนักงานคณะกรรมการอาหารและยาเป็นผู้อนุมัติโดยความเห็นชอบของคณะกรรมการกลางโดยให้เสนอแต่งตั้งคณะทำงานทำลายยาเสพติดให้โทษของกลางและระบุวิธีทำลายไว้อย่างชัดแจ้งเมื่อได้รับอนุมัติให้ทำลายแล้วให้คณะทำงานดังกล่าวดำเนินการทำลายยาเสพติดให้โทษของกลางต่อไปจนแล้วเสร็จ(๒)ในระดับจังหวัดให้หน่วยงานที่รับผิดชอบเกี่ยวกับการเก็บรักษายาเสพติดให้โทษของกลางเสนอขออนุมัติทำลายยาเสพติดให้โทษของกลางให้คณะกรรมการระดับจังหวัดเป็นผู้อนุมัติโดยให้เสนอแต่งตั้งคณะทำงานทำลายยาเสพติดให้โทษของกลางและระบุวิธีทำลายไว้อย่างชัดแจ้งเมื่อได้รับอนุมัติให้ทำลายแล้วให้คณะทำงานดังกล่าวดำเนินการทำลายยาเสพติดให้โทษของกลางต่อไปจนแล้วเสร็จข้อ ๒๕กรณียาเสพติดให้โทษของกลางที่จัดเป็นยาเสพติดให้โทษในประเภท ๔ หรือในประเภท๕ ที่หน่วยงานเก็บรักษาอยู่ เมื่อประสงค์จะทำลายให้ดำเนินการ ดังนี้ คือ(๑) ในส่วนกลางให้ส่วนราชการระดับกรมเจ้าสังกัดเป็นผู้รับผิดชอบในการทำลายยาเสพติดให้โทษของกลางในประเภท๔ หรือในประเภท ๕โดยแต่งตั้งคณะทำงานทำลายยาเสพติดให้โทษของกลางไม่น้อยกว่าห้าคนเป็นคณะทำงานทั้งนี้ ให้มีผู้แทนของคณะกรรมการกลางและผู้แทนสำนักงาน ป.ป.ส. ร่วมเป็นคณะทำงานด้วยให้คณะทำงานดังกล่าวตรวจสอบชนิดและปริมาณของยาเสพติดให้โทษของกลางบันทึกไว้เป็นหลักฐานแล้วดำเนินการทำลายจนแล้วเสร็จ(๒) ในระดับจังหวัดให้คณะกรรมการระดับจังหวัดเป็นผู้รับผิดชอบในการทำลายยาเสพติดให้โทษของกลางในประเภท๔ หรือในประเภท ๕ โดยแต่งตั้งคณะทำงานทำลายยาเสพติดให้โทษของกลางจากหน่วยงานที่เกี่ยวข้องไม่น้อยกว่าห้าคนเป็นคณะทำงานทั้งนี้ ให้มีนายแพทย์สาธารณสุขจังหวัด และผู้แทนสำนักงาน ป.ป.ส. ร่วมเป็นคณะทำงานให้คณะทำงานดังกล่าวตรวจสอบชนิดและปริมาณของยาเสพติดให้โทษของกลางบันทึกไว้เป็นหลักฐานแล้วดำเนินการทำลายจนแล้วเสร็จหมวด๖การรายงาน ข้อ ๒๖ในการเปิดคลังเก็บรักษายาเสพติดให้โทษของกลางตามข้อ ๑๙เพื่อดำเนินการตรวจรับการเก็บรักษา การจำหน่าย การทำลายหรือดำเนินการอื่น ๆให้คณะกรรมการตรวจรับยาเสพติดให้โทษของกลางรายงานผลการดำเนินการให้เลขาธิการคณะกรรมการอาหารและยาหรือผู้ว่าราชการจังหวัด แล้วแต่กรณี ทราบทุกครั้งในการรายงานอย่างน้อยต้องมีรายการ ดังต่อไปนี้(๑) รายการตรวจรับ รายการจำหน่ายยาเสพติดให้โทษของกลาง(๒)บัญชีรายละเอียดแสดงการตรวจรับยาเสพติดให้โทษของกลางตามแบบ ๑ แนบท้ายระเบียบนี้(๓) หลักฐานการรับหรือส่งมอบยาเสพติดให้โทษของกลาง(๔)รายชื่อผู้เก็บรักษากุญแจคลังเก็บรักษายาเสพติดให้โทษของกลาง(๕) รายการอื่น ๆที่เกี่ยวข้องหรือตามที่คณะกรรมการหรือคณะกรรมการระดับจังหวัด แล้วแต่กรณีกำหนดข้อ ๒๗เมื่อมีการทำลายยาเสพติดให้โทษของกลางตามข้อ ๒๔ หรือข้อ ๒๕เสร็จแล้วให้รายงานผลการดำเนินการ ดังนี้(๑)ในส่วนกลางเมื่อคณะทำงานทำลายยาเสพติดให้โทษของกลางดำเนินการทำลายยาเสพติดให้โทษของกลางเสร็จแล้วให้คณะทำงานดังกล่าวรายงานผลการทำลายต่อสำนักงานคณะกรรมการอาหารและยาแล้วให้สำนักงานคณะกรรมการอาหารและยารายงานผลการทำลายให้กระทรวงสาธารณสุขทราบ(๒)ในระดับจังหวัดเมื่อคณะทำงานทำลายยาเสพติดให้โทษของกลางดำเนินการทำลายยาเสพติดให้โทษของกลางเสร็จแล้วให้คณะทำงานดังกล่าวรายงานผลการทำลายต่อคณะกรรมการระดับจังหวัดและให้คณะกรรมการระดับจังหวัดรายงานผลการทำลายให้กระทรวงสาธารณสุขทราบและให้แจ้งผลการทำลายดังกล่าวให้สำนักงานคณะกรรมการอาหารและยาทราบด้วยประกาศ ณ วันที่ ๓๐ กันยายน พ.ศ. ๒๕๔๑คำรณ ณ ลำพูนรัฐมนตรีช่วยว่าการฯ รักษาราชการแทนรัฐมนตรีว่าการกระทรวงสาธารณสุข[เอกสารแนบท้าย]๑. บัญชีแสดงรายละเอียดการรับของกลาง (แบบ ๑)(ดูข้อมูลจากภาพกฎหมาย)สุกัญญา/ผู้จัดทำ๒๒ เมษายน ๒๕๕๒ก้องเกียรติ/ผู้จัดทำ๓๐เมษายน ๒๕๕๒ธนวัชร/ปรับปรุง๗มิถุนายน ๒๕๖๐[๑] ราชกิจจานุเบกษาเล่ม ๑๑๕/ตอนพิเศษ ๑๐๖ ง/หน้า ๒๑/๖พฤศจิกายน ๒๕๔๑